stanford-oval/wikipedia huggingface dataset:
ירגזי הרים
הערות שוליים

↑  ירגזי הרים באתר הרשימה האדומה של IUCN
↑  קיליאן מולארני, לארס סוונסון, דן צטרסטרום, פיטר ג'. גרנט, דן אלון, יוסי לשם, אבי ארבל (ע), לקסיקון מפה: הציפורים - המדריך השלם לציפורי אירופה וישראל, מפה הוצאה לאור, 2003, עמ' 318
↑  ירגזי הרים - eBird, באתר ebird.org
↑  Susan M. Smith, Black-Capped Chickadee, Stackpole Books, 1997, ISBN 978-0-8117-2686-3. (באנגלית)
1 2 3  Olav Hogstad and Tore Slagsvold, Longevity of Willow Tits (Poecile montanus): the significance of flock membership, social rank and body size, Ornis Norvegica, Norwegian Ornithological Society doi: 10.15845/on.v41i0.1540
1 2  Willow Tit Bird Facts | Poecile Montanus, The RSPB (באנגלית בריטית)
↑  ירגזי הרים, באתר Featherbase
↑  Willow Tit (Poecile montanus) - BirdID's Bird Guide - Nord University - Birdid, www.birdid.no
1 2 3 4 5 6  Willow Tit (Poecile montanus) - BirdLife species factsheet, datazone.birdlife.org
1 2  BTO BirdFacts | Willow Tit, app.bto.org (באנגלית)
↑  EURING | Longevity list, euring.org
↑  Poecile montanus (Conrad von Baldenstein, 1827), www.gbif.org (באנגלית)
↑  Avibase - מסד בירד העולם, באתר avibase.bsc-eoc.org
| --- | --- |
ערך טוב: 
| ירגזיים |
| --- | --- | --- |
| ירגזי | ירגזי אפרפר • ירגזי יפני • ירגזי מצוי • ירגזי ירוק-גב |       |
| מכלולופוס (אנ') | ירגזי לבן-עורף (אנ') • ירגזי טאיוואני • ירגזי שחור-פס • ירגזי צהוב הודי (אנ') • ירגזי צהוב-לחי |       |
| מלאניפרוס (אנ') | ירגזי גינאי (אנ') • ירגזי לבן-כנף (אנ') • ירגזי מפויח • ירגזי קארפ • ירגזי לבן-בטן (אנ') • ירגזי לבן-גב (אנ') • ירגזי כהה (אנ') • ירגזי אדום-גחון • ירגזי שחור-ראש (אנ') • ירגזי אדום-גרון • ירגזי מפוספס-חזה (אנ') • ירגזי סומלי (אנ') • ירגזי אפור-שת • ירגזי אפרורי • ירגזי הכף |       |
| פויסילה | ירגזי סצ'ואני • ירגזי שחור-סינר • ירגזי חלוד-חזה • ירגזי גמבל • ירגזי קרוליינה • ירגזי מקסיקני • ירגזי הדסון • ירגזי ערמוני-גב • ירגזי לבן-גבה • ירגזי פרסי • ירגזי שחור-כיפה • ירגזי סיבירי • ירגזי הרים • ירגזי ביצות • ירגזי החרמון |       |
| ירגזי-כחול | ירגזי כחול • ירגזי קנרי • ירגזי תכול (ירגזי פלסקה) |       |
| סיטיפרוס (אנ') | ירגזי לבן-מצח (אנ') • ירגזי אדום-בטן • ירגזי איריומוטה (אנ') • ירגזי רבגוני • ירגזי איזו (אנ') |       |
| לופופאנס | ירגזי מצויץ • ירגזי אפור-ציצה |       |
| באולופוס | ירגזי דו-גוני • ירגזי טקסני • ירגזי הערער • ירגזי חדגוני • ירגזי הרסן |       |
| פריפרוס | ירגזי האשוחית • ירגזי שחור-ציצה • ירגזי שחור |       |
| פרדליפרוס (אנ') | ירגזי צהוב-בטן • ירגזי פיליפיני • ירגזי פלאוואני (אנ') |       |
| מינים יחידים בסוגם | ירגזי כיפת-אש • ירגזי צהוב-גבה • ירגזי סולטני • ירגזי קרקעי |  |
| --- | --- |
בקרת זהויות :  NLI: 987007530089705171 
תת המין Poecile montanus kleinschmidti
כריסטיאן לואינדמה

כריסטיאן לואינדמה (בצרפתית: Christian Luyindama Nekadio; נולד ב-8 בינואר 1994) הוא כדורגלן מהרפובליקה הדמוקרטית של קונגו המשחק בעמדת הבלם בגלאטסראיי.
קריירת מועדונים

לואינדמה התחיל את הקריירה שלו בקבוצות כדורגל מקומיות מהרפובליקה הדמוקרטית של קונגו ובגיל 21 הצטרף למזמבה עמה זכה בגביע הקונפדרציה האפריקאי לשנת 2016.
ב-31 בינואר 2017 הושאל לסטנדרד לייז' מליגת העל הבלגית עד לסיום העונה, עם אפשרות לרכישה. ב-25 באפריל ערך את הופעת הבכורה שלו בקבוצה בהפסד 2:0 לוואסלנד-בוורן וכעבור 3 ימים הבקיע את שער הבכורה שלו בקבוצה בניצחון 1:3 נגד רויאל אוניון סן-ז'ילואז. ב-18 במאי של אותה שנה חתם על חוזה במועדון. ב-17 במרץ 2018 השתתף בניצחון 1:0 נגד גנק כדי לזכות עם קבוצתו בגביע הבלגי לשנת 2018 ולהעפיל לליגה האירופית.
ב-31 בינואר 2019, הושאל לגלאטסראיי מליגת העל הטורקית עד לסיום העונה, עם אפשרות לרכישה. בסיום העונה זכה עם גלאטסראיי בדאבל, והמועדון רכש את כרטיס השחקן שלו.
בנובמבר 2019 פורסם כי הוא יעבור ניתוח בברך.
ב-30 בינואר 2022, גלאטסראיי הכריזה על השאלתו לחצי שנה של לואינדמה לאל תעאוון מליגת העל הסעודית.
קריירה בינלאומית

ב-5 ביוני 2017 לואינדמה ערך את הופעת הבכורה שלו בנבחרת הרפובליקה הדמוקרטית של קונגו בניצחון 0:2 נגד בוטסואנה. השתתף עם הנבחרת בגביע אפריקה לאומות 2019.
תארים

גביע הקונפדרציה: 2016
הגביע הבלגי: 2018
ליגת העל הטורקית: 2018/2019
הגביע הטורקי: 2018/2019
הסופר קאפ הטורקי: 2019
לארי ג'יליארד ג'וניור

| --- | --- |

 לידה:  22 בספטמבר 1971 (בן 53) ניו יורק, ניו יורק, ארצות הברית
 מדינה:  ארצות הברית 
 תקופת הפעילות:  מ-1989
 מקום לימודים:  בית הספר ג'וליארד  בית הספר לאמנויות של בולטימור  האקדמיה האמריקאית לאמנויות הדרמה 
 בן או בת זוג:  Michelle Paress 
 http://lawrencegilliardjr.com/
 פרופיל ב-IMDb
 
לורנס ג'יליארד ג'וניור (באנגלית: Lawrence Gilliard Jr.; נולד ב-22 בספטמבר 1971) הוא שחקן אמריקאי. התפרסם בזכות הופעותיו בתפקיד דיאנג'לו ברקסדייל בסדרה "הסמויה", בתור בוב סטוקי בסדרה "המתים המהלכים" ובתור כריס אלסטון בסדרה "הצמד". הופיע כשחקן קולנוע בסרטים "נער המים", "ססיל בי. דימנטד", "כנופיות ניו יורק" ו"המכונאי".
ביוגרפיה

ג'יליארד נולד בניו יורק סיטי ובגיל שבע עבר עם משפחתו לבולטימור, מרילנד. הוא למד מוזיקה קלאסית ב"בית ספר בולטימור לאומנויות" לצידם של הראפר טופאק שאקור ולצידה של השחקנית ג'יידה פינקט סמית'. לאחר מכן, למד בית הספר ג'וליארד, ובאקדמיה האמריקאית לאמנויות הדרמה ובסטודיו למשחק של סטלה אדלר.
קריירה

ג'יליארד התגלה לראשונה בהיותו בן 20 בדרמת הפשע העצמאית "משפחה במלכוד" של מאטי ריץ' בתפקיד הצעיר דניס בראון. ב-1998 שיחק בקומדיה של פרנק קורצ'י "נער המים" בתפקיד שחקן הפוטבול דרק וואלאס. בשנת 2000 הופיע במותחן הפשע הקומי "ססיל בי. דימנטד" בתפקיד הבמאי האומנותי לואיס.
בשנת 2002 שיחק ג'יליארד בעונה הראשונה של סדרת הפשע "הסמויה" בתפקיד סוחר הסמים דיאנג'לו ברקסדייל, באותה השנה השתתף גם בדרמה התקופתית של מרטין סקורסזה "כנופיות ניו יורק" בתפקיד ג'ימי ספויילס, חבר הכנופיה האירית "הארנבות המתות".
ב-2004 השתתף ג'יליארד במותחן הפסיכולוגי "המכונאי" בתפקיד ג'קסון חברו לעבודה של טרבור רזניק (כריסטיאן בייל) ובדרמה העצמאית המוערכת "אח לאח. ב-2012 שיחק ג'יליארד כשחקן אורח בעונה השישית של סדרת הדרמה "נשות קבע" בתפקיד מרקוס ויליאמס.
בשנת 2013 לוהק ג'יליארד לעונה הרביעית של סדרת האימה המצליחה של רשת AMC "המתים המהלכים". בסדרה הוא הופיע בתור בוב סטוקי, חובש צבאי לשעבר המצטרף לקבוצת הניצולים.
חיים אישיים

בשנת 2008 ג'יליארד נישא לשחקנית מישל פארס, מכוכבות "הסמויה" שהצטרפה לתוכנית בעונה החמישית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | משפחה במלכוד | דניס בראון |  |
| 1992 | Fly By Night | ג'ד לייט |  |
| 1993 | הרפתקאותיו של מלפפון חמוץ | בחור צעיר |  |
| 1995 | Lotto Land | האנק |  |
| 1995 | רכבת הכסף | בחור בשכונה |  |
| 1996 | הפאב של השכונה | ג'יימס |  |
| 1996 | השותפה | תומאס |  |
| 1997 | White Lies | לאון טרנר |  |
| 1998 | מורה מחליף 2 | דנטה |  |
| 1998 | התחנה הבאה וונדרלנד | בראט |  |
| 1998 | שוטר אחד קשוח | קרטיס ווילקינס |  |
| 1998 | נער המים | דרק וואלאס |  |
| 1999 | פשוט מקסימה | נולאן טריינור |  |
| 1999 | Loving Jezebel | וולטר |  |
| 2000 | ססיל בי. דימנטד | לואיס |  |
| 2001 | Trigger Happy | ריי |  |
| 2002 | כנופיות ניו יורק | ג'ימי ספוילס |  |
| 2003 | Kill the Poor | ספייק |  |
| 2004 | אח לאח | מרקוס |  |
| 2004 | המכונאי | ג'קסון |  |
| 2008 | Turnipseed | ג'וני טרניפסיד |  |
| 2011 | דאבל | הסוכן בורטון |  |
| 2012 | מה תעדיף | ד"ר בארדן |  |
| 2014 | אבודה במיני | סקרילה |  |
| 2018 | Hot Air | ארל |  |
| 2020 | לילה אחד במיאמי | דרו בנדיני בראון (אנ') |  |
| 2023 | The Featherweight | סנדי סאדלר (אנ') |  |
| 2023 | ג'ורג' הגדול: סיפורו של ג'ורג' פורמן (אנ') | ארצ'י מור (אנ') |  |
| TBA | St. Sebastian | גרנט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1992 | In the Line of Duty: Street War | וויל | סרט טלוויזיה של NBC |
| 1993 | רצח מאדום לשחור | ויליאם ליינס | פרק: "A Dog and a Pony Show" |
| 1993–1994 | ג'ורג' | לאת'ן באסמור | תפקיד ראשי; 9 פרקים |
| 1994 | New York Undercover | קוונטין | פרק: "After Shakespeare" |
| 1995 | Inflammable | ווסלי ריינס | סרט טלוויזיה של CBS |
| 1998 | A Soldier's Sweetheart | שו שיין | סרט טלוויזיה של שואוטיים |
| 2000 | Sally Hemings: An American Scanda | הנרי ג'קסון | סרט טלוויזיה של CBS |
| 2002 | פחות ממושלמת | צ'סטר | פרק: "Kip Steadman's Guide to Dating" |
| 2002–2003 | הסמויה | דיאנג'לו ברקסדייל (אנ') | תפקיד ראשי (עונות 1–2); 18 פרקים |
| 2004 | The Jury | קורי המילטון | פרק: "The Boxer" |
| 2005 | CSI: ניו יורק | עומאר לילי | פרק: "Crime and Misdemeanor" |
| 2005 | חוק וסדר: כוונה פלילית | אדי רוברטס | פרק: "Acts of Contrition" |
| 2006 | מספ7ים | עמוס שבאז | פרק: "Waste Not" |
| 2008 | הפחד עצמו | ג'יימס | פרק: "Spooked" |
| 2009 | The Beast | ריימונד "ריי" בומונט | 10 פרקים |
| 2009 | טראומה | דיוק | פרק: "Blue Balloon" |
| 2010 | אורות ליל שישי | אלדן | פרק: "The Lights in Carroll Park" |
| 2010 | משפחת בונדוק | אסיר | דיבוב; פרק: "A Date with the Booty Warrior" |
| 2010 | דטרויט 1-8-7 | לפטי ריד | פרק: "Déjà Vu/All In" |
| 2010 | שקר לי | מרקוס וויבר | פרק: "Smoked" |
| 2012 | סאות'לנד | ספונסר | 2 פרקים |
| 2012 | נשות קבע | מרקוס ויליאמס | 7 פרקים |
| 2013 | לונגמייר | בורק | פרק: "Unquiet Mind" |
| 2013–2015 | המתים המהלכים | בוב סטוקי (אנ') | 20 פרקים |
| 2015 | גרייסלנד | שון לוגאן | 6 פרקים |
| 2015 | אלמנטרי | ד"ר דויר קירק | פרק: "The Eternity Injection" |
| 2015 | האישה הטובה | קן בוקסר ג'וניור | פרק: "Winning Ugly" |
| 2017–2019 | הצמד | כריס אלסטון | תפקיד ראשי (3 עונות); 25 פרקים |
| 2018 | אלוהים שלח לי בקשת חברות | אהרון | פרק: "Coney Island Cyclone" |
| 2020 | בול | בנג'מין | פרק: "My Corona" |
| 2021 | שיקגו PD | לאטרל וייד | פרק: "Equal Justice" |
| 2021 | Power Book III: Raising Kanan | אזומאדין "דין" טיפט | 2 פרקים |
| 2021–2022 | That Damn Michael Che | קלרנס | 2 פרקים |
לארי ג'יימס

ג'ורג' לארי ג'יימס (באנגלית: George Larry James;‏ 6 בנובמבר 1947 - 6 בנובמבר 2008) היה אתלט אמריקאי שזכה במדליית זהב אולימפית בריצת שליחים 4X400 מטר ובמדליית כסף בריצת 400 מטר (מקסיקו סיטי 1968). שבר ב-1968 את שיא העולם בריצת 400 מטר.
ביוגרפיה

לארי ג'יימס נולד ב-1947 בעיר מאונט פלזנט (אנ') שבמדינת ניו יורק. למד בתיכון "וייט פליינס" (אנ') שבעיר וייט פליינס במדינת ניו יורק. בתקופת לימודיו החל לעסוק באתלטיקה במספר תחומים שכללו ריצה וקפיצות ואף היה שותף לנבחרת השליחים של בית הספר שקבעה שיא לאומי לתיכונים.
עם סיום לימודי התיכון החל ג'יימס ללמוד מנהל עסקים באוניברסיטת וילאנובה ובהמשך סיים תואר שני במנהל ציבורי באוניברסיטת ראטגרס. במהלך לימודיו בוילנובה השתתף באליפות האוניברסיטאות של ארצות הברית וזכה 3 פעמים (1968, 1969, 1970) בריצת 440 יארד.
לאחר פרישתו מקריירת הספורט מונה ג'יימס לדיקן לפיתוח תוכניות הספורט באוניברסיטת סטוקטון (אנ') בניו ג'רזי שם עבד 28 שנה עד פרישתו לגמלאות. ב-2003 מונה למנהל נבחרת ארצות הברית באתלטיקה שהשתתפה אליפות העולם באתלטיקה שנערכה אותה שנה בצרפת.
נפטר ב-2008 כתוצאה מסרטן המעי הגס .
קריירה ספורטיבית > 1968 > שיאן עולם

במבחנים שנערכו בספטמבר בקליפורניה לקביעת נבחרת ארצות הברית לאולימפיאדת מקסיקו סיטי קבע ג'יימס תוצאה של 44.1 שניות בריצת 400 מטר שהיוותה שיא עולמי חדש. אומנם חברו לקבוצה לי אוונס קבע תוצאה טובה יותר של 44.0 שניות אולם היא לא הוכרה מאחר שאוונס נעל נעלי ריצה לא חוקיות. שיאו של ג'יימס שיפר ב-4 עשיריות השנייה את שיאו של טומי סמית' מארצות הברית שנקבע במאי 1967. שיאו של ג'יימס נשבר על ידי לי אוונס באוקטובר אותה שנה במהלך האולימפיאדה.
קריירה ספורטיבית > 1968 > אלוף אולימפי

ג'יימס, יחד עם נבחרת ארצות הברית, זכה במדליית זהב בריצת שליחים 4X400 מטר בשיא עולמי של 2:56.1 דקות לפני נבחרת קניה (2:59.6 דקות) ונבחרת מערב גרמניה (3:00.5 דקות). שיא זה נשבר על ידי נבחרת ארצות הברית רק ב-1988 במהלך אולימפיאדת סיאול.
באותה אולימפיאדה זכה גם במדליית כסף בריצת 400 מטר בתוצאה של 43.9 שניות אחרי לי אוונס (בשיא עולמי של 43.8 שניות) ולפני רון פרימן (אנ') (44.4 שניות). כל שלושת הראשונים היו מארצות הברית כשגם ג'יימס וגם אוונס השיגו תוצאה טובה משיאו העולמי של אוונס.
קריירה ספורטיבית > 1970

באוניברסיאדה שנערכה בטורינו, איטליה זכה ג'יימס בשתי מדליות זהב: בריצת 400 מטר משוכות בתוצאה של 50.2 שניות לפני וורנר רייברט (Werner Reibert) ממערב גרמניה (50.4 שניות) ודימיטרי סטוקלב (אנ') מברית המועצות (50.7 שניות) ובריצת שליחים 4X400 מטר, יחד עם נבחרת ארצות הברית, בשיא משחקים של 3:03.3 דקות לפני נבחרת ברית המועצות (3:04.2 דקות) ונבחרת צרפת (3:04.4 דקות).
אותות הוקרה

אצטדיון הספורט באוניברסיטת סטוקטון (אנ') בניו ג'רזי נקרא על שמו.
2003: התקבל להיכל התהילה של ספורטאי ארצות הברית.
הערות שוליים

↑  הודעת פטירה של לארי ג'יימס, באתר העיתון ניו יורק טיימס, 7 בנובמבר 2008 (למנויים בלבד)
↑  שותפיו של ג'יימס לזכייה היו וינסנט מתיוס, רון פרימן ולי אוונס
| --- | --- |
בקרת זהויות :  World Athletics: 14349739
כריסטיאן לודוויג השני, דוכס מקלנבורג-שוורין

כריסטיאן לודוויג השני, דוכס מקלנבורג-שוורין (בגרמנית: Christian Ludwig II, Herzog zu Mecklenburg-Schwerin; נולד ב-15 במאי 1683 - מת ב-30 במאי 1756), היה דוכס מקלנבורג-שוורין בין השנים 1747–1756.
ביוגרפיה

כריסטיאן לודוויג נולד ב-15 במאי 1683 בגרבוב שהשתייכה לדוכסות מקלנבורג-שוורין, לפרידריך הראשון, דוכס מקלנבורג-גרבוב ולכריסטינה וילהלמינה, רוזנת הסן-הומבורג, בתם של וילהלם כריסטוף, נסיך הסן-הומבורג וסופיה אלאונורה, רוזנת הסן-דרמשטאדט.
בשנת 1688 מת אביו פרידריך הראשון, דוכס מקלנבורג-גרבוב, ובשנת 1692 מת דודו כריסטיאן לודוויג הראשון, דוכס מקלנבורג-שוורין. מכיוון שלא היו ילדים לדודו, ירש אותו אחיו פרידריך וילהלם, דוכס מקלנבורג-שוורין, ולאחר מותו בשנת 1713 ירש אותו אחיו השני קרל לאופולד, דוכס מקלנבורג-שוורין.
בשנת 1747 מת אחיו קרל לאופולד ללא ילדים, וכריסטיאן לודוויג עלה לשלטון במקומו. ב-30 במאי 1756 מת כריסטיאן לודוויג, ובמקומו עלה לשלטון בנו פרידריך השני, דוכס מקלנבורג-שוורין.
משפחתו

כריסטיאן לודוויג התחתן בשנת 1714 עם בת דודו גוסטבה קרולינה ממקלנבורג-שטרליץ, בתו של אדולף פרידריך השני, דוכס מקלנבורג-שטרליץ, ממנה נולדו לו  ילדים:
פרידריך השני, דוכס מקלנבורג-שוורין (1717–1785)
אולריקה סופיה (1719–1813)
לודוויג, דוכס מקלנבורג-שוורין (1725–1778)
לואיזה (1730)
אמליה (1732–1775)
לוקאס פפדמוס

לוקאס דמטריוס פפדמוס (ביוונית: Λουκάς Παπαδήμος; נולד ב-11 באוקטובר 1947  באתונה),  הוא פוליטיקאי יווני שכיהן כראש ממשלת יוון מנובמבר 2011 ועד מאי 2012. בעבר גם כיהן כנגיד בנק יוון (1994–2002) וכסגן נשיא הבנק המרכזי האירופי (2002–2010).
בנובמבר 2011 דווח בהרחבה בכלי התקשורת שפפדמוס צפוי להתמנות לתפקיד ראש ממשלת המעבר הזמנית שתוביל את יוון דרך המשבר הפוליטי החמור אליו נקלעה עקב המשבר הכלכלי שפקד אותה בסוף העשור הראשון של המאה ה-21. המינוי נדרש על ידי ראשי קרן החילוץ האירופית שהתנו את הענקת הסיוע הכספי הנוסף בסך 130 מיליארד אירו, עליו הוחלט בפסגת האיחוד האירופי, בהחלפת ראש הממשלה יורגוס פפנדראו. מטרת ממשלת המעבר תהיה ליישם את צעדי הצנע עליהם הוסכם בפסגת האיחוד האירופי, ב-26 באוקטובר  בקאן, ולאחר מכן תתקיימנה בחירות.
לוקאס למד ב-MIT שם סיים תואר ראשון בפיזיקה ב-1970, תואר שני בהנדסת חשמל ב-1972 ודוקטורט בכלכלה ב-1978.
פפדמוס פנה לקריירה אקדמית ולימד כלכלה באוניברסיטת קולומביה בשנים 1975–1984 ולאחר מכן באוניברסיטת אתונה בשנים 1988–1993. פפדמוס כיהן גם כפרופסור אורח למדיניות ציבורית בבית הספר קנדי לממשל שבאוניברסיטת הרווארד.
ב-1980 שימש ככלכלן בכיר בבנק הפדרלי המרכזי של בוסטון. ב-1985 הצטרף לבנק יוון ככלכלן ראשי, ב-1993 קודם למשרת המשנה לנגיד, וב-1994 התמנה לנגיד. במהלך כהונתו כנגיד הבנק היה מעורב פפדמוס במעבר של יוון מהדרכמה לאירו כמטבע הלאומי.
לאחר שעזב את בנק יוון התמנה פפדמוס ב-2002 לסגנו של ז'אן-קלוד טרישה בבנק המרכזי האירופי. ב-2010 סיים למלא תפקיד זה והתמנה לתפקיד יועצו של יורגוס פפנדראו, ראש ממשלת יוון.
הוא חבר ועד השלישייה מאז 1998.
פפדמוס מכהן באקדמיה של אתונה שהיא האקדמיה הלאומית של יוון. הוא פרסם מאמרים רבים בתחום התאוריה המקרו-כלכלית, מבנה ותפקוד השווקים הפיננסיים וניתוח מוניטרי, כמו גם בנושא הביצועים הכלכליים, היציבות הפיננסית והמדיניות הכלכלית של האיחוד האירופי. כמו כן נשא דברים ביחס למשבר החוב של ממשלת יוון.
ב-8 בנובמבר דיווחו כלי תקשורת כי הוסכם שפפדמוס יעמוד בראשות ממשלת האחדות הזמנית שתורכב מהתנועה הסוציאליסטית הפאן-הלנית בראשה עומד ראש הממשלה דאז פפנדראו, וממפלגת האופוזיציה השמרנית הדמוקרטיה החדשה בראשות אנטוניס סמאראס, אולם כבר למחרת דווח כי המועמדות נתקלת בקשיים, עקב תנאים שהציב פפדמוס, בהם הדרישה שתוחלת החיים של הממשלה לא תיקצב לתקופת זמן קצרה מאוד כפי שדרשה מפלגת הדמוקרטיה החדשה, ושנית, שדמויות בכירות משתי המפלגות, הדמוקרטיה החדשה והתנועה הסוציאליסטית הפאן-הלנית, ייקחו חלק בממשלה החדשה, תביעה שגם עליה הוטל בתחילה וטו על ידי הדמוקרטיה החדשה. כמו כן עמד פפדמוס על חירותו לבחור את הצוות הבכיר שיעבוד איתו.
ב-10 בנובמבר יצאה הודעה רשמית מלשכת נשיא יוון קרולוס פפוליאס כי פפדמוס ימונה לראש ממשלת המעבר שתורכב בחלקה מטכנוקרטים ותכהן עד שתתקיימנה בחירות. ב-11 בנובמבר הושבע לתפקידו. פפדמוס אמר עם מינויו כי יוון תישאר בגוש האירו ותיישם את תוכנית החילוץ שעליה הוסכם עם קרן החילוץ האירופית. בקבינט שלו ישנם שרים מהתנועה הסוציאליסטית הפאן-הלנית, ממפלגת הדמוקרטיה החדשה וממפלגת הימין הקיצונית, החזית האורתודוקסית העממית. זאת הפעם הראשונה שמפלגה מהימין הקיצוני הצטרפה לממשלת יוון, מאז נפילת החונטה הצבאית ב-1974.
ב-25 במאי 2017 נפצע מפיצוץ שאירע ברכבו במרכז אתונה.
פפדמוס נשוי לסאנה אינגרם, הולנדית במוצאה, למעלה מ-30 שנה.
כנסייה גותית על סלע על שפת הים

| --- | --- |

 מידע כללי
 צייר:  קארל פרידריך שינקל
 תאריך יצירה:  1815
 טכניקה וחומרים:  שמן על קנבס
 ממדים בס"מ
 רוחב:  98 ס״מ  100 ס״מ 
 גובה:  72 ס״מ  75.5 ס״מ 
 נתונים על היצירה
 מספר יצירה:  W.S. 200 (הגלריה הלאומית הישנה) 
 מיקום:  הגלריה הלאומית הישנה (ברלין) ברלין שבגרמניה
 
כנסייה גותית על סלע על שפת הים (בגרמנית: Gotische Kirche auf einem Felsen am Meer) הוא אחד מהציורים הידועים של הצייר, האדריכל ומעצב הפנים הידוע קארל פרידריך שינקל שנוצר בשנת 1815 בסגנון הרומנטי.
תיאור

הציור ממחיש את מסעם של קבוצת אנשים שפניהם כנראה אל עבר הנמל, תוך כדי מזג אוויר חורפי עם רוח קרה בעת השקיעה. הכנסייה הגותית הגדולה והמרשימה מהווה את מרכז הציור, ומוקפת במעין זוהר על טבעי-אלוהי. כמו ציירים ומשוררים רומנטיים גרמניים רבים, בחר שינקל לתאר מבנה בסגנון האדריכלות הגותית ביצירתו - אחד ממאפייניו הבולטים ביותר. הסיבה לכך הייתה התנועה הרומנטית שבאה להחזיר את היופי והחן שבאותם הימים, תוך כדי כך שהסגנון הגותי אופיין כסגנון גרמני בשורשיו המקוריים, ובכך מתעסק הציור בנושא גרמני מובהק ולא רק בנושא אדריכלי בפרט.
הערות שוליים

1 2  "Gothic Church on a Rock by the Sea - Karl Friedrich Schinkel - Google Arts & Culture". Google Cultural Institute (באנגלית). נבדק ב-2016-10-10.
ערך זה הוא קצרמרבנושא אמנות. אתם מוזמנים לתרום לוויקיפדיה ו.
כריסטיאן לה סקר

כריסטיאן לה סקר


כריסטיאן לה סקר (בצרפתית:  Christian Le Squer) (נולד ב-30 בספטמבר 1962) הוא שף צרפתי שמסעדתו "לדואיין" בשאנז אליזה ברובע השמיני של פריז מחזיקה בשלושה כוכבים במדריך מישלן האדום החל משנת 2002 (נכון לשנת 2011).
ביוגרפיה

הוא נולד במורביאן בברטאן, בן לאם שלא ידעה לבשל. הוא גדל כילד בלוריאן, בגיל 8 רצה להיות דייג, בגיל 14 נעדר מבית הספר כדי להצטרף לספינת דיג במשך חמישה עשר ימים, כאשר מלח הציג בפניו את נפלאות הבישול הוא גילה את תשוקתו לכך. הוא נשלח לעבוד במאפייה בפריז עם חברים של המשפחה. הוא החל ללמוד בבית ספר למלונאות ואחר-כך עבד במסעדות ידועות כמו "לה דיוולק", "לוקא קרטון" של אלן סנדרנס, "טיוואן", "מלון ריץ", "אופרה".
ב-1999 הוא נעשה לשף המסעדה המפורסמת "לדואיין" שבשאנז אליזה וב-2002 זכה בשלושה כוכבים במדריך מישלן האדום. המסעדה מחזיקה היום (2011) בשלושה כוכבי מישלן. המסעדה נכללת במדריך השולחנות הגדולים בעולם.
 הוא עזב את המסעדה בשנת 2014 ובמקומו הגיע יאניק אלנו שאיתו המסעדה קיבלה כוכבים במדריך מישלן האדום נוספים.
לדואיין

המבנה בו שכנה מסעדת לדואיין היה במקור בית שתייה צנוע בשם Le Dauphine ושכן בכיכר הקונקורד. ב-1792 שכר אותו אנטואן-ניקולה דואיין, בין באי המקום הקבועים היו פול בארא, מקסימיליאן רובספייר, נפוליאון בונפרטה. ב-1848 עברה המסעדה למקומה הנוכחי, היא נקראה "דואיין", על שם אנטואן-ניקולה דואיין, היא הוקמה בקומה הראשונה של בית אחוזה יפהפה על שדרות שאנז אליזה. המבנה מעוצב בסגנון הקיסרות השנייה, המשקיף על גני שאנז אליזה.
לקריאה נוספת

על מסעדת לדואיין
Larousse Gastronomique, Clarkson Potters Publishers, New York, 2001, p. 677.
הערות שוליים

↑  מסעדת לדואיין במדריך השולחנות הגדולים בעולם
כריסטיאן קולוקו

| --- | --- |

 לידה:  20 ביוני 2000 (בן 24) דואלה, קמרון
 שם מלא:  כריסטיאן ג'וניור קולוקו
 עמדה:  סנטר
 גובה:  2.13 מטרים
 מספר:  35
 מכללה:  אוניברסיטת אריזונה (2019–2022)
 דראפט:  בחירה מספר 33, 2022 טורונטו ראפטורס
 קבוצות כשחקן
 2022–2024:  טורונטו ראפטורס
 
כריסטיאן ג'וניור קולוקו (באנגלית: Christian Junior Koloko; נולד ב-20 ביוני 2000) הוא כדורסלן קמרוני המשחק בעמדת הסנטר.
קריירה

קולוקו נולד בדואלה שבקמרון. בגיל 17 הוא עבר לארצות הברית כדי לשחק כדורסל באופן מקצועני, ולאחר ששיחק בתיכונים בקליפורניה בחר להצטרף לקבוצת הכדורסל של אוניברסיטת אריזונה.
בעונתו הראשונה בקבוצה העמיד ממוצעים של 2.3 נקודות ו-2.4 ריבאונדים למשחק, ובעונתו השנייה העמיד ממוצעים של 5.3 נקודות, 4.8 ריבאונדים ו-1.3 חסימות למשחק. ב-21 בנובמבר 2021 רשם שיא קריירה של 22 נקודות, שבעה ריבאונדים וארבע חסימות בניצחון 80–62 על מישיגן. בעונתו השלישית והאחרונה באוניברסיטה העמיד ממוצעים של 12.6 נקודות, 7.3 ריבאונדים, 2.8 חסימות, 1.4 אסיסטים ו-0.8 חטיפות למשחק.
ב-18 באפריל 2022 הכריז על מועמדותו לדראפט 2022 ב-NBA. בדראפט נבחר קולוקו בבחירה ה-33 על ידי טורונטו ראפטורס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | טורונטו | 58 | 19 | 13.8 | 0.480 | 0.083 | 0.627 | 2.9 | 0.5 | 0.4 | 1.0 | 3.1 |
| קריירה |  | 58 | 19 | 13.8 | 0.480 | 0.083 | 0.627 | 2.9 | 0.5 | 0.4 | 1.0 | 3.1 |
הערות שוליים

↑  Christian Koloko, révélation Camerounaise enviée en NBA, Cameroonvoice, ‏2020-03-07 (ב־)
↑  Seen and heard: Christian Koloko, still adapting to life in US, has Arizona on his radar, Arizona Daily Star (באנגלית)
↑  Ryan Kelapire, Arizona block machine Christian Koloko wants to show he’s more than a project, Arizona Desert Swarm, ‏2020-01-08 (באנגלית)
↑  C. J. Holmes, Christian Koloko is ‘still a baby in this game,’ but Arizona is pleased with the freshman’s steady progress, The Athletic (באנגלית)
↑  Bruce Pascoe, From Cameroon to Cats: Arizona gets commitment from 6-foot-10 Christian Koloko, Arizona Daily Star (באנגלית)
↑  GOAZCATS - Offseason limitations could slow development for Arizona's Christian Koloko, arizona.rivals.com, ‏2020-05-11
↑  GOAZCATS - Arizona center Christian Koloko named Pac-12 Player of the Week, arizona.rivals.com, ‏2021-11-22
↑  Brian J. Pedersen, Christian Koloko outplays Michigan’s Hunter Dickinson as Arizona cruises past Wolverines, Arizona Desert Swarm, ‏2021-11-21 (באנגלית)
↑  2021-22 Pac-12 Men's Basketball All-Conference honors and Annual Performance Awards, presented by Nextiva | Pac-12, pac-12.com (באנגלית)
↑  Arizona junior Christian Koloko declares for 2022 NBA draft, The Rookie Wire, ‏2022-04-18 (באנגלית אמריקאית)
↑  Arizona C Christian Koloko declares for 2022 NBA Draft, Arizona Sports, ‏2022-04-18 (באנגלית)
↑  The Canadian Press, Raptors select Koloko with 33rd pick - TSN.ca, TSN, ‏2022-06-23 (באנגלית)
לב קוברסקי

| --- | --- |

 לידה:  23 בפברואר 1907 סנקט פטרבורג, האימפריה הרוסית 
 פטירה:  30 ביולי 1979 (בגיל 72) ז'נבה, שווייץ 
 מקום לימודים:  סורבון 
 פרסים והוקרה:  קצין בלגיון הכבוד 
 תרומות עיקריות
 מחקר תגובת שרשרת גרעינית והקמת כורים גרעיניים
 
לֶב קוֹבַרְסְקִי (ברוסית: Коварский, Лев Николаевич, בצרפתית: Lew Kowarski;‏ 10 בפברואר 1907, סנקט פטרבורג – 30 ביולי 1979, ז'נבה) היה פיזיקאי יליד רוסיה ממוצא יהודי שהתאזרח בצרפת. הוא היה תורם חשוב, אך פחות מוכר, לפיזיקה גרעינית.
נעוריו

לב קוברסקי נולד בסנט פטרבורג לניקולאי קוברסקי, יהודי שהיה איש עסקים, ולזמרת האוקראינית הנוצריה אולגה ולסנקו. הוריו לא נישאו, ובשלב מסוים נפרדו. בעקבות המהפכה הבולשביקית, כשהיה לב בן 12, ברח אביו עם שני בניו מערבה והתיישב בווילנה (אז בפולין), שם נשא אביו לאישה יהודייה מביאליסטוק. בצעירותו היה לב מוזיקאי מוכשר וחשב על קריירה מוזיקלית; עם זאת, האצבעות שלו גדלו מדי עבור המקלדת.
השכלה

הוא קיבל תואר בהנדסה כימית מאוניברסיטת ליון ותוארי Sc.B. ו-Ph.D. מאוניברסיטת פריז, שם ביצע מחקר על ספירת נייטרונים.